open-index/open-wikipedia-markdown huggingface dataset:
ჯეკ მფატრავი

thumb 
**ჯეკ მფატრავი** () — ყველაზე გავრცელებული ფსევდონიმი მკვლელისა, რომელიც 1888 წელს, ლონდონის ღარიბულ უბან — უაითჩეპელში გამოჩნდა. მისი მეტსახელი პირველად ანონიმურ წერილში გაჟღერდა, სადაც ავტორი თავს ასაღებდა მკვლელად. უმეტესობამ ეს წერილი სიცრუედ და თაღლითობად მიიჩნია, თუმცა ინფორმაციამ მედიაში გაჟონა და ლონდონი ახალმა მითქმა–მოთქმამ მოიცვა. 
                
ყველა მკვლელობა, რომელთაც მფატრავს მიაწერდნენ ერთმანეთის მსგავსი იყო. იგი ძირითადად თავს ესხმოდა მეძავებს, რომლებიც ქალაქის გარეუბნებში მუშაობდნენ. ამ უბნებში პოლიციამ იპოვა ხუთი ქალის გვამი რომელთაც ყელი ჰქონდათ გამოჭრილი. სამ მათგანს დაზიანებული ჰქონდა მუცელი და შინაგანი ორგანოები. ეს ყველაფერი მიანიშნებდა იმაზე, რომ ჯეკ მფატრავს ჰქონდა ანატომიური და ქირურგიული გამოცდილება. 1888 წლის ოქტომბერში სკოტლანდ იარდმა მიიღო წერილი, სადაც იყო ადამიანის თირკმელის ნაწილი, რომელიც სავარაუდოდ ერთ-ერთ მსხვერპლს ეკუთნოდა. სასტიკი მკვლელობების და მედიის მიერ მისი ისტორიის გავრცელების მეშვეობით, ხალხში გაიზარდა იმის რწმენა, რომ ლონდონის ქუჩებში დაძრწოდა კაცი სახელად „ჯეკ მფატრავი“.

## მკვლელობები 
დანამდვილებით არავინ იცის თუ რამდენი ქალი იმსხვერპლა ჯეკ მფატრავმა, თუმცა სკოტლანდ იარდმა დაადასტურა, რომ ხუთი ქალი მოკლული იქნა ჯეკ მფატრავის მიერ. ესენი იყვნენ: მერი ან ნიკოლსი, ენ ჩეპმენი, ელიზაბეტ სტრაიდი, კეტრინ ედოუსი და მერი ჯეინ კელი. ნიკოლსის ცხედარი იპოვნეს 1888 წლის 31 აგვისტოს, დღევანდელი დურვარდის ქუჩაზე. მას ყელი ჰქონდა გამოჭრილი, მკვლელმა დაუზიანა მუცლის არე ღრმა ჭრილობით. ნიკოლსს მოჰყვა ჩეპმენი, რომელიც 8 სექტემბერს იპოვეს, იგი უფრო სასტიკად იყო მოკლული. უნდა აღინიშნოს ის ფაქტი, რომ სტრაიდი და ედოუსი ერთ დღეს იპოვეს, მათი ცხედრები საშინლად იყო დასახიჩრებული.

მერი ჯეინ კოლინსის უსასტიკესად დასახიჩრებული სხეული იპოვეს 1888 წლის 9 ნოემბერს, საკუთარ სახლში. მკვლელმა წაიღო მისი შინაგანი ორგანოები, მათ შორის გულიც. ეს დანაშაულები მან ჩაიდინა ღამით და ძირითადად კვირის ბოლო ნაწილში, როდესაც ქალაქში სიმშვიდე იყო.

## გამოძიება 
უაითჩეპელის პოლიციის გადარჩენილ არქივში საკმაოდ ვრცელი ინფორმაციაა გამოძიების შესახებ. ნიკოლსის მკვლელობის შემდეგ დეტექტივები ფრედერიკ ებერლინი და ჰენრი მური შეუერთდნენ სკოტლანდ იარდს. მათ კანონის დამცველებს დიდი დახმარება გაუწიეს. გამოძიებამ დაადგინა, რომ ხუთივე მსხვერპლი ერთი ადამიანის ხელით იყო მოკლული, ჭრილობები გაკეთებული იყო მარცხნიდან მარჯვნივ, გამომძიებელთა ვარაუდით მფატრავს ქირურგიული გამოცდილება ჰქონდა. ისინი ვარაუდობდნენ რომ მკვლელი შიზოფრენიით იყო დაავადებული.

გამოძიებამ საბოლოოდ ვერ დაადგინა, თუ ვინ იყო ჯეკ მფატრავი, თუმცა მათ ჰყავდათ ეჭვმიტანილები. ერთ-ერთი მათგანი იყო პოლონელი ებრაელი, უაითჩეპელელი დალაქი აარონ კოსმინსკი. ასევე ვარაუდობდნენ ადგილობრივ ექიმზეც, თუმცა წაყენებული ბრალდება ვერ დაუმტკიცეს.

კატეგორია:ფსევდონიმები
კატეგორია:ბრიტანელი სერიული მკვლელები
კატეგორია:გარდაცვალების თარიღი უცნობია
კატეგორია:დაბადების თარიღი უცნობია
ჯონი ზაზულა

**ჯონ ზაზულა**, აგრეთვე ცნობილი როგორც **ჯონი ზ** — ნიუ-ჯერსის ჩანაწერების მაღაზიის Rock'n Roll Heaven და ხმისჩამწერი ლეიბლის Megaforce Records დამაარსებელი და მფლობელი. ზაზულას ჩანაწერების მაღაზიამ ნიუ-ჯერსიში აქცია იგი მთავარ ფიგურად აღმოსავლეთ სანაპიროს მეტალ სცენაზე, რეგულარულად უკრავდა რა მეტალის დემო ჩანაწერებს, რომლებსაც იგი იღებდა საკუთარი მიწისქვეშა სავაჭრო ქსელიდან, რომელიც, თავის მხრივ, მოიცავდა ისეთ პიროვნებებს, როგორებიცაა ბრაიან სლეიჯელი *Metalblade Records*-იდან, რონ ქუინტანა, ჟურნალ Metal Mania-ს რედაქტორი  და მარკ უიტაკერი, მუსიკალური პროდიუსერი.

## კარიერა 
ჯონის ცენტრალური როლი მეტალ სცენაზე არსებითი ფაქტორი გახდა მეტალიკის კარიერის დაწყებისათვის. ზაზულამ მისცა ჯგუფს პირველი შესაძლებლობა, დაეკრათ ნიუ-იორკში და ორგანიზება გაუწია მათ პირველ ტურნეებს იმ დროისათვის ცნობილ და წარმატებულ ბრიტანულ ჯგუფთან Raven ერთად. დემო ჩანაწერის No Life 'til Leather მოსმენის შემდეგ ჯონი ზაზულამ ჩამოაყალიბა საკუთარი ლეიბლი Megaforce Records, რათა მოეხდინა მათი გეგმების  რეალიზება. ზაზულამ გამოუშვა მეტალიკის სადებიუტო ალბომი Kill 'Em All და დააფინანსა მათი პირველი ტურნე აღმოსავლეთ სანაპიროზე.

Kill 'em All-ის წარმატების შემდეგ, ზაზულამ კონტრაქტები გააფორმა და მუშაობდა ისეთ ჯგუფებთან, როგორებიცაა: Warren Haynes, Testament, Overkill, Frehley's Comet, Kings X, Ministry და Anthrax.

მისი ცოლი, მარშა ზაზულა პარტნიორი და Megaforce Records-ის თანადამაარსებელია.

## ლიტერატურა 
*The Guinness Encyclopedia of Popular Music ISBN 0851129390
*The Complete Guide to the Music of Metallica - გვ 1 ISBN 0711949026

## რესურსები ინტერნეტში 
*Megaforce Records-ის ვებსაიტი

კატეგორია:ამერიკული მუსიკალური ინდუსტრიის მთავარი ფიგურები
კატეგორია:ადამიანები ნიუ-ჯერსიდან
კატეგორია:ნიუ-იორკში დაბადებულები
საფრანგეთის ზღვისიქითა გაერთიანება

**საფრანგეთის ზღვისიქითა გაერთიანება** ( or *COM*) — საფრანგეთის რეგიონების მსგავსად ქვეყნის ადმინისტრაციული დაყოფის ერთ-ერთი შემადგენელი ნაწილია. ზღვისიქითა გაერთიანების სტატუსი მიღებული აქვს, რამდენიმე ფრანგულ ტერიტორიას.

საფრანგეთის შემადგენლობაში შედის ხუთი **ზღვისიქითა გაერთიანება**:
* საფრანგეთის პოლინეზია: 2003 წელს ეს ტერიტორია გახდა ზღვისიქითა გაერთიანება. საფრანგეთის პოლინეზიას საკმაოდ ფართო ავტონომია აქვს მინიჭებული, ქვეყანას მართავს საკუთარი პრეზიდენტი. თუმცა ამის მიუხედავად ეს ტერიტორია საფრანგეთის უშუალო ნაწილად ითვლება.
* სენ-ბართელმი, კუნძული მცირე ანტილებში
* სენ-მარტენი, შედგება კუნძულ სენ-მარტენისგან და მდებარეობს მცირე ანტილის კუნძულების ჩრდილოეთ ნაწილში.
* სენ-პიერი და მიკელონი, კუნძულების ჯგუფი ატლანტის ოკეანეში, კუნძულ ნიუფაუნდლენდის სიახლოვეს.
* უოლისი და ფუტუნა, პატარა კუნძულების ჯგუფია წყნარ ოკეანეში. უოლისი და ფუტუნა ერთადერთი ტერიტორიაა, რომელიც კომუნებად არ იყოფა.

## იხილეთ აგრეთვე 
* საფრანგეთის ზღვისიქითა ტერიტორიები
* საფრანგეთის ადმინისტრაციული დაყოფა

## რესურსები ინტერნეტში
* ოფიციალური საიტი  
* past and current developments of France's overseas administrative divisions like collectivités d'outre-mer  

კატეგორია:საფრანგეთის ადმინისტრაციული დაყოფა
The Call of Ktulu

**The Call of Ktulu** — ამერიკული მძიმე მეტალ ჯგუფ მეტალიკის ეპიკური ინსტრუმენტული კომპოზიცია და მერვე, ბოლო სიმღერა ალბომიდან *Ride the Lightning*.

## კომპოზიცია 
კომპოზიცია შექმნაში ჯგუფის ყველა იმჟამინდელმა წევრმა შეიტანა წვლილი; იგი ერთ-ერთია მეტალიკის იმ მცირერიცხოვანი ნამუშევრებიდან, რომელთა დაწერაში თავისი წვლილი ჯგუფის ყოფილ მთავარ გიტარისტს დეივ მასტეინსაც მიუძღვის. ჯგუფმა ეს კომპოზიცია შექმნა ლავკრაფტის მოთხრობის „კთულჰუს ძახილის“ (ინგლ. The Call of Cthulhu) შთაგონებით. ეს არის ჯგუფის მეორე ინსტრუმენტული ნაშრომი და პირველია, სადაც მთელი ჯგუფი ერთად უკრავს.
 
კომპოზიცია მეტალიკის ტრადიციულად ერთ-ერთი ყველაზე გრძელი, ხოლო ალბომში *Ride the Lightning* ყველაზე გრძელი სიმღერაა თავისი 8:53 წუთიანი ხანგრძლივობით.

დეივ მასტეინის ჯგუფმა Megadeth-მა გამოიყენა აკორდების იგივე სტრუქტურა (00:05-00:32) სიმღერაში Hangar 18 ალბომიდან *Rust in Peace*.

## სახელწოდება 
Cthulhu არის ამ სიტყვის ორიგინალური წერის სტილი, რომელიც გამოიყენა ლავკრაფტმა. შესაძლოა, მეტალიკამ შეცვალა იგი იმ მიზნით, რომ პატივი მიეგო ავტორისათვის; შესაძლოა, მეტალიკამ გამოიყენა სახელი Ktulu და არა Cthulhu იმიტომ, რომ ფიქრობდნენ Cthulhu საავტორო უფლებებით იქნებოდა დაცული.

## საკონცერტო შესრულება 
პირველად ცოცხლად კომპოზიცია შესრულდა 1983 წლის 28 აგვისტოს ლას-კრუსესში, ნიუ-მექსიკო, აშშ. გვიან 1983 და ადრეულ 1984 წლებში სიმღერა ხშირად სრულდებოდა სახელწოდებით When Hell Freezes Over, თუმცა საბოლოოდ სახელწოდება შეუცვალეს, როგორც ჩანს, ახალი ბასისტის კლიფ ბარტონის ინიციატივით, რომელიც ლავკრაფტის შემოქმედების დიდი თაყვანისმცემელი იყო.

მაიკლ კემენმა იზრუნა კომპოზიციის ორკესტრირებაზე 1999 წლის ალბომისთვის *S&M*. ვერსიამ ამ ალბომიდან მიიღო გრემი კატეგორიაში საუკეთესო როკ-ინსტრუმენტული შესრულება.

## პერსონალი 
;მეტალიკა
* ჯეიმზ ჰეტფილდი&nbsp;— წამყვანი ვოკალი, რიტმული გიტარა;
* კირკ ჰემეტი&nbsp;— წამყვანი გიტარა;
* კლიფ ბარტონი&nbsp;— ბას-გიტარა, დამატებითი ვოკალი;
* ლარს ულრიხი&nbsp;— დასარტყმელი საკრავები.

## სქოლიო 
კატეგორია:მეტალიკის სიმღერები
კატეგორია:1984 წლის სიმღერები
კატეგორია:თრეშ მეტალ სიმღერები
Brother 52

**Brother 52** — პირველი სინგლი ვოკალისტ და მუსიკოს ფიშის მეხუთე სოლო-ალბომიდან  Sunsets on Empire. იგი გამოვიდა 1997 წელს, სინგლში ასევე შეტანილია b-გვერდები, სიმღერების რემიქსების სახით და  Do Not Walk Outside This Area, რომელიც ასევე შევიდა ალბომის რე-მასტერინგში.

კატეგორია:ფიშის სიმღერები
ნისლიანი მთები

**ნისლიანი მთები**, იგივე **ჰითაეგლირი** (Hithaeglir, სინდარულად)  —  მთაგრეხილი ჯ. რ. რ. ტოლკინის გამოგონილი სამყაროდან, არდადან. იგი მდებარეობდა შუახმელეთში, გადაჭიმული იყო 1280 კილომეტრის მანძილზე, ჩრდილოეთიდან სამხრეთით. მთების ეს კომპლექსი განლაგებული იყო ერიადორისა და ანდუინის მდინარეს შორის. გუნდაბადის მთიდან იგი გადაჭიმული იყო ჩრდილოეთისაკენ, მეთედრასამდე.

## რესურსები ინტერნეტში
* 

კატეგორია:შუახმელეთის მთები
ჯაბულანი

მინი|250პქ|Adidas Jabulani
**ჯაბულანი** (Adidas Jabulani) — 2010 წლის ფეხბურთის მსოფლიო ჩემპიონატის ოფიციალური ბურთი. დამუშავებულია კომპანია Adidas-ის მიერ სპეციალურად მუნდიალისათვის. სიტყვა „ჯაბულანი“ აღებულია სამხრეთ აფრიკის რესპუბლიკის ერთ-ერთი ოფიციალური ენიდან — ზულუდან და ნიშნავს „მხიარულებას“. ბურთის ზედაპირიზე 11 ფერია, რაც სიმბოლურად მიუთითებს 11 მოთამაშეზე, სამხრეთ აფრიკის 11 ოფიციალურ ენასა და 11 ეროვნებაზე.

ბურთის პრეზენტაცია 2009 წლის 4 დეკემბერს შედგა კეიპტაუნში.

## რესურსები ინტერნეტში 
* ჯაბულანი: ოფიციალური ბურთი — ფიფა-ს საიტი 

კატეგორია:ფეხბურთი
ანაქრონიზმი

[250პქ|მინი|ჩეზარე ჯენარის ნახატი (XVII ს.): ძველი ბერძნული მითოლოგიის პერსონაჟ [ორფეოსი|ორფეოსს ხელში ქნარის ნაცვლად უჭირავს ვიოლინო, რომელიც XVI საუკუნეში გამოიგონეს.]]
**ანაქრონიზმი** ( და ) — ქრონოლოგიური შეუსაბამობა. ამა თუ იმ ფაქტის, მოვლენის, პიროვნებისა თუ ნივთის  შეცდომით მიკუთვნება სხვა დროისათვის, სხვა ეპოქისათვის. წლების ანგარიშისას დაშვებული შეცდომა ან დროთა აღრევა.

## სქოლიო 
კატეგორია:ქრონოლოგია
გრიგოლ VII (მრავალმნიშვნელოვანი)

საკუთარი სახელი **გრიგოლ VII**  შეიძლება აღნიშნავდეს:

* გრიგოლ VII — კონსტანტინოპოლის პატრიარქი 1923-1924 წწ. 
* გრიგოლ VII — რომის პაპი 1073-1085 წწ.
Jump in the Fire

„**Jump in the Fire**“ — ამერიკული მძიმე მეტალ ჯგუფ მეტალიკის მეოთხე სიმღერა და მეორე სინგლი მათი 1983 წლის სადებიუტო ალბომიდან ''Kill 'Em All''. სინგლი გამოიცა მხოლოდ აშშ-ის ფარგლებს გარეთ. იგი მოხვდა ახალი ზელანდიის სინგლების ჩარტში, სადაც მან სამი კვირა გაატარა. მისი საუკეთესო შედეგი ამ ჩარტში ოცდამეათე ადგილი იყო.

## მუსიკა 
მისი ავტორები არიან ჯეიმზ ჰეტფილდი, ლარს ულრიხი და დეივ მასტეინი.

## ტექსტი 
სიმღერის თავდაპირველი ტექსტი ეთმობოდა სექსს, რომელშიაც ჩაკეტილი იყო მასტეინი. მასტეინის წასვლის შემდეგ, სიმღერის The Four Horsemen მსგავსად, ახალი ტექსტი დაწერა ჰეტფილდმა. ახალი ტექსტი ეშმაკის თვალთახედვიდან არის დაწერილი, რომელიც უყურებს ხალხს, ერთმანეთს როგორ ხოცავენ, და დარწმუნებულია, რომ ისინი განწირულნი არიან ჯოჯოხეთისათვის. აქედან გამომდინარე, ალეგორიულად, ცეცხლში ხტებიან (Jump in the Fire). 1984 წლის შემდეგ კი თითქმის ოცი წელი არ შესრულებულა, თუ არ ჩავთვლით კირკის მიერ jam სესიებში სიმღერის ნაწყვეტების იშვიათად შესრულებას. ამის მიზეზი კი ჯეიმზის მიერ ამ სიმღერის შეჯავრება გახდა დეივ მასტეინთან დაკავშირებული საწყისების გამო. საბოლოოდ, ჯგუფმა ახსნა ტაბუ ამ სიმღერას და შეასრულა იგი 2004 წლის 23 მარტს ედმონტონში, ალბერტა, კანადა. მას მერე 2008-2010 წლებშიც შესრულდა World Magnetic ტურნეს ფარგლებში.

## სიმღერების სია 
;საერთაშორისო გამოცემა

## პერსონალი 
### მეტალიკა 
* ჯეიმზ ჰეტფილდი&nbsp;– წამყვანი ვოკალი, რიტმული გიტარა
* კირკ ჰემეტი&nbsp;– წამყვანი გიტარა
* კლიფ ბარტონი&nbsp;– ბასი, დამატებითი ვოკალი
* ლარს ულრიხი&nbsp;– დასარტყმელი საკრავები

;სტუდიური პერსონალი
* აღმასრულებელი პროდიუსერი: ჯონი ზაზულა
* პროდიუსერი: პოლ კარსიო
* ინჟინერი: კრის ბუბაჩი
* ინჟინერ-ასისტენტი: ენდი ვრუბლევსკი

## რესურსები ინტერნეტში 
* Jump in the Fire თავდაპირველი გაფორმება ლეს ედვარდსის მიერ 
* Jump in the Fire-ის ტექსტი 

## სქოლიო 
კატეგორია:1983 წლის სიმღერები
კატეგორია:1984 წლის სინგლები
კატეგორია:მეტალიკის სიმღერები
კატეგორია:თრეშ მეტალ სიმღერები
კლდოვანი მთები

**კლდოვანი მთები** () — კორდილიერებში შემავალი მთათა სისტემა აშშ-სა და კანადაში. 

კლდოვანი მთების სიგრძე 4830 კმ-ია, სიგანე 700 კმ. კლდოვან მთებში სათავეებს იღებენ ისეთი მდინარეები, როგორებიცაა მისური, კოლორადო, რიო-გრანდე, სნეიქი, არკანზასი და სხვა მრავალი. 

კლდოვანი მთების უმაღლესი წერტილია მთა ელბერტი (4401 მ). 

მთათა სისტემას გააჩნია სპილენძის, ოქროს, ვერცხლის, პოლილითონების, ნავთობის, ქვანახშირისა და მოლიბდენის ფართო საბადოები. ადგილი აქვს სხვადასხვა ვულკანურ მოვლენებს, არის გეიზერები, თერმალური წყაროები, ასევე შეინიშნება მიწისძვრები.

## ლიტერატურა 
* 
* 

კატეგორია:აშშ-ის ქედები
კატეგორია:კანადის ქედები
მარკ უიტაკერი

**მარკ უიტაკერი** — სან-ფრანცისკოელი მუსიკალური პროდიუსერი, რომელიც იყო ჯგუფ Exodus-ის მენეჯერი და მეტალიკის ხმის ინჟინერი 80-იან წლებში. უიტაკერი პროდუსირებდა Exodus-ის სადებიუტო ალბომს *Bonded by Blood* (1985) და ნაწილობრივ მეორე ალბომსაც *Pleasures of the Flesh* (1987). მან მოაწყო Exodus-ის ყოფილი გიტარისტი კირკ ჰემეტი მეტალიკაში 1983 წელს. უიტაკერი იყო ერთ-ერთი მთავარი პერსონა რკინიგზის არის თრეშ მეტალის სცენაზე 1980-იან წლებში.

## რესურსები ინტერნეტში 
*Exodus-ის ბიოგრაფია *MusicMight.com-ზე* 
*მეტალიკის ბიოგრაფია *MusicMight.com-ზე*

კატეგორია:ამერიკელი მუსიკალური პროდიუსერები
კატეგორია:ცოცხალი ადამიანები
ბუვე

thumb|250px|ბუვეს სატელიტური ფოტო
**ბუვე** () — ვულკანური წარმოშობის უკაცრიელი კუნძული. მდებარეობს ატლანტის ოკეანის სამხრეთით და სამხრეთ აფრიკის სამხრეთ-დასავლეთით. ბუვე არის ნორვეგიის ზღვისიქითა ტერიტორია, რომელიც მდებარეობს სამხრეთის 60°-იან პარალელზე. ამ ტერიტორიაზე არ ვრცელდება ანტარქტიდის შესახებ შეთანხმება, რადგანაც ის მდებარეობს 60°-იანი პარალელის ჩრდილოეთით. კუნძულის ფართობი შეადგენს 49 კმ²-ს, ტერიტორიის 93 % მყინვარებს უკავიათ. ბუვედან 2500 კილომეტრის დაშორებით მდებარეობს ქალაქი კეიპტაუნი.

ეს არის მსოფლიოში ყველაზე შორეული კუნძული.

## რესურსები ინტერნეტში
* Satellite map of Bouvet Island 
* 
* Bouvet Island - Bouvetøya 
* Investigation into Bouvet's abandoned lifeboat mystery 
* Bouvet Island at Infoplease
* 2000 Bouvet Island amateur radio expedition (3YØC)
* 1990 Bouvet Island amateur radio expedition (3Y5X)

კატეგორია:ნორვეგიის კუნძულები
კატეგორია:ნორვეგიის ზღვისიქითა ტერიტორიები
კატეგორია:ბუვე
კატეგორია:კუნძულები ანბანის მიხედვით
სერგიუს II (პაპი)

**სერგიუს II** (;  დ. უცნობია — გ. 27 იანვარი, 847) —  რომის პაპი 844–847  წლებში.

უთანხმოება ჰქონდა იმპერატორ ლოთარ I-თან. ყიდდა თანამდებობებს. 

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 27 იანვარი
კატეგორია:გარდაცვლილი 847
კატეგორია:დაბადების წელი უცნობია
პაპის ჟანდარმერია

მინი|ვატიკანის ჟანდარმის ქუდი
**პაპის ჟანდარმერია** ან **ვატიკანის ქალაქ-სახელმწიფოს ჟანდარმთა კორპუსი** () — ვატიკანის ჟანდარმერია ანუ პოლიცია, უშიშროების სამსახური რომელიც პასუხისმგებელია ვატიკანის უსაფრთხოებაზე, სამოქალაქო წესრიგის დაცვაზე, საზღვრის კონტროლზე, მოძრაობის კონტროლზე, კრიმინალურ გამოძიებებზე და სხვა ზოგად საპოლიციო საკითხებზე. ჟანდარმთა გარკვეული ნაწილი მოგზაურობს პონტიფიკოსთან ერთად, ამ უკანასკნელის უსაფრთხოების გარანტირებისათვის. კორპუსის შემადგენლობაში შედის 130 თანამშრომელი , კორპუსი კი არის უშიშროების და სამოქალაქო თავდაცვის სერვისთა დეპარტამენტის (რომელშიც ასევე შედის ვატიკანის სახანძრო დეპარტამენტი) და ვატიკანის ქალაქ-სახელმწიფოს სამმართველოს შემადგენელი ნაწილი .

კორპუსის მეთაურია ინსპექტორ გენერალი. 2006 წლის ივნისიდან ვატიკანის ინსპექტორ გენერალია დომენიკო ჯანი. 

ვატიკანის პირველი უშიშროების სამსახური - *Corpo della Gendarmeria,* პაპმა პიუს VII-მ შექმნა 1816 წელს. ეს სამსახური ვატიკანის სამხედროს შემადგენელი ერთეული იყო სანამ პავლე VI-მ წმინდა საყდრის ჯარი მხოლოდ პონტიფიკოსის შვეიცარიელთა არმიამდე არ შეამცირა. 
1970-91 წლებში ვატიკანის პოლიციას ეწოდებოდა *ცენტრალური უშიშროების ოფისი,* ხოლო 1991 წლიდან 2002 წლამდე, ვატიკანის პოლიციას ეწოდებოდა *Corpo di Vigilanza dello Stato della Città del Vaticano.*

## სქოლიო
კატეგორია:ვატიკანი
ლეო IV

მინი|250პქ|ლეო IV
**ლეო IV** (; დ. 790 — გ. 17 ივლისი, 855) — რომის პაპი 847–855 წლებში. წმინდანი. 

წარმოშობით რომაელი. აშენებდა და ამაგრებდა რომს, ცოტა ხნით რომის ერთ-ერთ რაიონს ლეოპოლისიც კი დაარქვა. 

## ლიტერატურა
*Cheetham, Nicolas, *Keepers of the Keys*, New York: Charles Scribner's Sons, 1983. 

კატეგორია:რომის პაპები
კატეგორია:დაბადებული 790
კატეგორია:გარდაცვლილი 17 ივლისი
კატეგორია:გარდაცვლილი 855
კატეგორია:კათოლიკური ეკლესიის წმინდანები
კატეგორია:რომში დაბადებულები
Dig a Pony

**Dig a Pony** — ინგლისური როკ-ჯგუფ The Beatles-ის სიმღერა, შეტანილი ალბომში Let It Be.

## კომპოზიცია 
სიმღერის ავტორი იყო ჯონ ლენონი, მაგრამ ალბომის კონვერტზე მის ავტორებად მითითებულები არიან ლენონი/მაკ-კარტნი. თავდაპირველად სიმღერას ერქვა  „All I Want Is You“. მოგვიანებით ჯონი თვლიდა, რომ ეს სიმღერა ’’ნამდვილი ნაგავია’’. თუმცა, მსგავსი დამოკიდებულება მას ბევრი სხვა სიმღერის მიმართ ჰქონდა.

სიმღერა მიეძღვნა იოკო ონოს. მასში რამდენიმე სასიყვარულო ფრაზაა შეტანილი, ხოლო მისამღერი "All I want is you" ონოზე მიგვითითებს.

ალბომის ამერიკულ ასლებში სიმღერა მითითებული იყო, როგორც  „I Dig A Pony“.

## ჩაწერა 
ეს იყო ერთ-ერთი ალბომის იმ სიმღერებიდან, რომლებიც სტუდიის სახურავზე გამართული კონცერტისას ჩაიწერა. თავდაპირველად სიმღერა იწყება, მაგრამ რინგო სტარს რაღაც ეშლება და იგი აჩერებს სხვა წევრებს - ვინაიდან თავად მხოლოდ ერთი ჯოხით უკრავს. კრებულში Anthology 3 შეტანილია ისეთი ვერსია, რომელშიც მაკ-კარტნი მღერის პირველ და ბოლო სტრიქონებს. საბოლოოდ გამოსაცემი ალბომიდან ეს ვერსია ამოჭრა ფილ სპექტორმა, ალბომის პროდიუსერმა.

## სქოლიო 
კატეგორია:The Beatles-ის სიმღერები
კატეგორია:1969 წლის სიმღერები
ბენედიქტე III

**ბენედიქტე III** (; დ. უცნობია — გ. 17 აპრილი, 858) — რომის პაპი 855–858 წლებში.

მეტოქეობას უწევდა ლუდვიგ II გერმანელის მიერ მხარდაჭერილ ანასტასიუს III-ს. ითვლებოდა განათლებულ ადამიანად.

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 17 აპრილი
კატეგორია:გარდაცვლილი 858
კატეგორია:დაბადების წელი უცნობია
ოგიუსტ ესკოფიე

thumb|ჟორჟ ესკოფიე
**ჟორჟ-ოგიუსტ ესკოფიე** (; დ. 28 ოქტომბერი, 1846, ვილნევ-ლუბე, ზღვისპირა ალპები — გ. 12 თებერვალი, 1935, მონტე-კარლო) — ფრანგი კულინარი, კრიტიკოსი, კულინარული მწერალი, ფრანგული სამზარეულოს ნოვატორი, მეტსახელად „მზარეულთა მეფე და მეფეთა მზარეული“ (ფრანგ. roi des cuisiniers et cuisinier des rois).

ესკოფიე ლეგენდარული პიროვნებაა მზარეულთა და გურმანთა შორის, და ერთ-ერთი უმნიშვნელოვანესი ლიდერთაგანი იყო თანამედროვე ფრანგული სამზარეულოს ჩამოყალიბებაში. ესკოფიეს ტექნიკა ძირითადად ეფუძნებოდა კარემის სტილს, რომელმაც ფრანგული მაღალი სამზარეულოს კლასიფიცირება მოახდინა, თუმცა ესკოფიეს მიღწევა კარემის რთული სისტემის გამარტივება და მოდერნიზება იყო.

რეცეპტების ჩაწერისა და გამოგონების გარდა, ესკოფიეს წვლილი კულინარიაში იყო ასევე მზარეულის პროფესიისთვის პრესტიჟის ამაღლება იყო მის სამზარეულოებში ორგანიზებული დისციპლინის შემოღებით. ესკოფიემ გამოსცა „კულინარული მეგზური“ (ფრანგ. Le Guide Culinaire), რომელიც დღემდე სახელმძღვანელო ნაშრომად ითვლება, როგორც კერძების წიგნი, ასევე სახელმძღვანელო მომზადების ტექნიკაზე. ესკოფიეს რეცეპტები, ტექნიკა და მიდგომა სამზარეულოს მართვაში უკიდურესად გავლენიანი დღესაც და ათვისებულია შეფ-მზარეულების მიერ არა მხოლოდ საფრანგეთში, არამედ მთელ მსოფლიოში.

## სქოლიო
კატეგორია:ფრანგი მზარეულები
კატეგორია:ფრანგი კრიტიკოსები
კატეგორია:დაბადებული  28 ოქტომბერი
კატეგორია:დაბადებული 1848
კატეგორია:გარდაცვლილი 12 თებერვალი
კატეგორია:გარდაცვლილი 1935
ჩრდილოეთ კავკასიის ფედერალური ოკრუგი

400px|thumb|right|ჩრდილოეთ კავკასიის ფედერალური ოკრუგი
**ჩრდილოეთ კავკასიის ფედერალური ოკრუგი** – გამოეყო სამხრეთის ფედერალურ ოკრუგს დიმიტრი მედვედევის 2010 წლის 19 იანვრის ბრძანებით. მოიცავს ჩრდილოეთ კავკასიის ცენტრალურ და აღმოსავლეთ ნაწილს. ოკრუგის ცენტრია ქალაქი პიატიგორსკი, ტერიტორია – 172 360 კმ, მოსახლეობა დაახლოებით – 9.5 მილიონია. ფართობით ყველაზე პატარა ოკრუგია, ამასთანავე ერთადერთი სადაც რუსები არ შეადგენენ უმრავლესობას. მათი რაოდენობა 30% შეადგენს, თუმცა ყველაზე დიდი ეთნიკური ჯგუფია. 

## ოკრუგის სუბიექტები 
### რესპუბლიკა 
* დაღესტანი
* ჩეჩნეთი
* ინგუშეთი
* ჩრდილოეთი ოსეთი
* ყაბარდო-ბალყარეთი
* ყარაჩაი-ჩერქეზეთი

### მხარე 
* სტავროპოლის მხარე

## ეროვნებები 
* რუსები — 2 743 000 (30,1 %)
* ჩეჩნები — 1 505 215 (17,0 %)
* ხუნძები — 785 314 (8,6 %)
* ყაბარდოელები — 516 632 (5,6 %)
* დარგელები — 498 655 (5,4 %)
* ინგუშები — 483 152 (5,3 %)
* ოსები — 476 458 (5,2 %)
* ყუმიხები — 401 007 (4,3 %)
* ლეზგინები — 359 547 (3,9 %)
* სომხები — 260 055 (2,8 %)
* ყარაჩაელები — 187 588 (2,0 %)
* ლეკები — 147 964 (1,6 %)
* თაბასარები — 117 732 (1,2 %)
* ბალყარები — 106 777 (1,1 %)
* აზერბაიჯანელები — 105 480 (1,1 %)
* ნოღაელები — 100 000 (1,03 %)
* აბაზები — 42 000 (0,4 %)
* ჩერქეზები - 50 000 

## რელიგია 
* ისლამი– 64 %
* ქრისტიანობა – 36 %

## Links 
* SKFO.RU – regional information portal  (russian)

კატეგორია:ჩრდილოეთ კავკასიის ფედერალური ოკრუგი
Irrlicht (ალბომი)

***Irrlicht*** — მუსიკოს კლაუს შულცეს სადებიუტო სტუდიური ალბომი, გამოცემული 1972 წელს. იგი ჩაწერილია სინთეზატორის გარეშე, სხვადასხვა მუსიკალური ცდას შედეგად. შულცეს თქმით, იგი უფრო ე.წ. ’კონკრეტული მუსიკის’ ელფერს ატარებს.

## სიმღერების სია 
## სქოლიო 
კატეგორია:კლაუს შულცეს ალბომები
კატეგორია:1972 წლის ალბომები
კატეგორია:1972 წლის სადებიუტო ალბომები
კატეგორია:Ohr-ის ალბომები
Cyborg (ალბომი)

***Cyborg*** — მუსიკოს კლაუს შულცეს სტუდიური ალბომი, გამოცემული 1973 წელს.  2006 წელს გამოვიდა მისი განახლებული გამოცემა.

2006 წლის ვერსიამდე ყველა დისკზე Synphära და Chromengel  ერთმანეთს არასწორად უერთდებოდნენ.

## სიმღერების სია 
### დისკი 1
### დისკი 2
## სქოლიო 
კატეგორია:Ohr-ის ალბომები
კატეგორია:1973 წლის ალბომები
კლაუს შულცე

**კლაუს შულცე** (დ. 4 აგვისტო, 1947 — გ. 26 აპრილი, 2022) — გერმანელი ელექტრონული მუსიკის კომპოზიტორი. იგი ასევე ცნობილია ფსევდონიმით „რიხარდ ვანფრიდი“. შულცე ასევე ცნობილია, როგორც ჯგუფების Tangerine Dream და Ash Ra Tempel ყოფილი წევრი. სოლო კარიერის მანძილზე მან 60-ზე მეტი ალბომი გამოსცა.

## დისკოგრაფია 
### როგორც კლაუს შულცე
### როგორც რიხარდ ვანფრიდი
### კომპლექტები 
*1993 *Silver Edition* – 10-დისკიანი გამოცემა
*1995 *Historic Edition* – 10-დისკიანი გამოცემა
*1997 *Jubilee Edition* – 25-დისკიანი გამოცემა
*2000 *The Ultimate Edition* – 50-დისკიანი გამოცემა
*2000 *Contemporary Works I* – 10-დისკიანი გამოცემა
*2002 *Contemporary Works II* – 5-დისკიანი გამოცემა

#### ხელახლა გამოცემული 
### სერია The Dark Side of the Moog
ტექნო-მუსიკის შემსრულებელ პიტ ნამლუკთან ერთად (4-7 დისკებზე ასევე ბილ ლესუელთან) შულცემ ჩაწერა ალბომების სერია, რომელთა სათაურებიც პინკ ფლოიდის ალბომების ან სიმღერების სახელების პაროდიებს წარმოადგენს.

*1994 *The Dark Side of the Moog I* – "Wish You Were There" (Wish You Were Here)
*1994 *The Dark Side of the Moog II* – "A Saucerful of Ambience" (A Saucerful of Secrets)
*1995 *The Dark Side of the Moog III* – "Phantom Heart Brother" (Atom Heart Mother)
*1996 *The Dark Side of the Moog IV* – "Three Pipers at the Gates of Dawn" (The Piper at the Gates of Dawn)
*1996 *The Dark Side of the Moog V* – "Psychedelic Brunch" (Alan's Psychedelic Breakfast)
*1997 *The Dark Side of the Moog VI* – "The Final DAT" (The Final Cut)
*1998 *The Dark Side of the Moog VII* – "Obscured by Klaus" (Obscured by Clouds)
*1999 *The Dark Side of the Moog VIII* – "Careful With the AKS, Peter" (საკონცერტო) (Careful with That Axe, Eugene)
*2002 *The Dark Side of the Moog IX* – "Set the Controls for the Heart of the Mother" (Set the Controls for the Heart of the Sun / Atom Heart Mother)
*2005 *The Dark Side of the Moog X* – "Astro Know Me Domina" (Astronomy Domine)
*2008 *The Dark Side of the Moog XI* – "The Heart of Our Nearest Star" (Set the Controls for the Heart of the Sun)

### თანამშრომლობა
### ცალკეული კომპოზიციები 
*1977 "Melange"
*1994 "Nachtmusik Schattenhaft"
*1994 "Conquest Of Paradise" – სინგლი, ვანგელისის კომპოზიციის ქავერ-ვერსია
*2002 "Manikin Jubilee" – 777 ასლის ოდენობით
*2004 "Schrittmacher" – სარეკლამო დისკი
*2008 "Zenit" – ალბომზე *Sehnsucht* (Schiller)
*2008 "Invisible Musik"

### კრებულები 
*1991 *2001*  
*1994 *The Essential 72–93*  
*1999 *Trailer*

## რესურსები ინტერნეტში 
* Klaus Schulze.com - ოფიციალური საიტი
* ინფორმაცია დისკოგრაფიის შესახებ 

## სქოლიო
კატეგორია:კლაუს შულცე
კატეგორია:გერმანელი ელექტრონული მუსიკოსები
კატეგორია:დაბადებული 1947
კატეგორია:დაბადებული 4 აგვისტო
კატეგორია:გარდაცვლილი 2022
კატეგორია:გარდაცვლილი 26 აპრილი
კატეგორია:ბერლინში დაბადებულები
Blackdance

***Blackdance*** — მუსიკოს კლაუს შულცეს სტუდიური ალბომი, გამოცემული 1974 წელს.  2007 წელს გამოვიდა მისი განახლებული გამოცემა.

ამ ალბომზე შულცემ პირველად გამოიყენა ნამდვილი სინთეზატორები და ვოკალიც - კომპოზიციაში  Voices of Syn  მას ასრულებს ერნსტ ვალტერ სიმონი.

## სიმღერების სია 
## სქოლიო 
კატეგორია:კლაუს შულცეს ალბომები
კატეგორია:1974 წლის ალბომები
კატეგორია:Virgin Records-ის ალბომები
Picture Music

***Picture Music*** — გერმანელი მუსიკოს კლაუს შულცეს მეოთხე სტუდიური ალბომი, გამოცემული 1975 წელს.  2004 წელს გამოვიდა მისი განახლებული გამოცემა.

ეს არის შულცეს ერთადერთი ალბომი, რომელზეც იგი დასარტყმელ ინსტრუმენტებზე უკრავს. სოლო-კარიერამდე, იგი იგივე ინსტრუმენტებზე უკრავდა ჯგუფში Ash Ra Tempel.

## სიმღერების სია 
## სქოლიო 
კატეგორია:კლაუს შულცეს ალბომები
კატეგორია:1975 წლის ალბომები
Timewind

***Timewind*** — მუსიკოს კლაუს შულცეს სტუდიური ალბომი, გამოცემული 1975 წელს.  2006 წელს გამოვიდა მისი განახლებული გამოცემა.

ეს არის შულცეს პირველი ალბომი, ჩაწერილი მუსიკალური სეკვენსერის გამოყენებით. წლების მანძილზე იგი იყო შულცეს ერთადერთი დისკი, რომელიც იყიდებოდა აშშ-ში, 1977 წლის ალბომებამდე *Mirage* ან *X*

## სიმღერების სია 
**დისკი 1**

**დისკი 2**

## სქოლიო 
კატეგორია:კლაუს შულცეს ალბომები
კატეგორია:1975 წლის ალბომები
კატეგორია:Virgin Records-ის ალბომები
Moondawn

***Moondawn*** — მუსიკოს კლაუს შულცეს სტუდიური ალბომი, გამოცემული 1976 წელს. მისი ახალი გამოცემა გამოვიდა 2005 წელს, დამატებითი კომპოზიციებით.

*Moondawn* არის შულცეს პირველი ალბომი, შესრულებული ე.წ. ბერლინის სკოლის სტილში.

## სიმღერების სია 
## სქოლიო 
კატეგორია:კლაუს შულცეს ალბომები
კატეგორია:1976 წლის ალბომები
Body Love

***Body Love*** — მუსიკოს კლაუს შულცეს სტუდიური ალბომი, გამოცემული 1977 წელს. იგი ამავე დროს არის ფილმის *სხეულის სიყვარული* საუნდტრეკი.

2005 წელს ლეიბლზე Revisited Records გამოვიდა დისკის ახალი გამოცემა.

## სიმღერების სია 
## სქოლიო 
კატეგორია:კლაუს შულცეს ალბომები
კატეგორია:1977 წლის საუნდტრეკები
Mirage (კლაუს შულცეს ალბომი)

***Mirage*** — მუსიკოს კლაუს შულცეს სტუდიური ალბომი, გამოცემული 1977 წელს.  2005 წელს გამოვიდა მისი ახალი გამოცემა, დამატებითი კომპოზიციით.

კომპოზიციის In cosa crede chi non crede? მანამდე უკვე გამოიცა პრომო-დისკზე *Trailer* (1999).

## სიმღერების სია 
## სქოლიო 
კატეგორია:კლაუს შულცეს ალბომები
კატეგორია:1977 წლის ალბომები
Body Love Vol. 2

***Body Love Vol. 2*** — მუსიკოს კლაუს შულცეს სტუდიური ალბომი, გამოცემული 1977 წელს.   მისი თავდაპირველი სახელწოდება იყო *Moogetique*. 2007 წელს გამოვიდა მისი ახალი გამოცემაც.

დისკში შეტანილია რამდენიმე კომპოზიცია, რომელიც არ მოხვდა წინა ალბომში *Body Love*, რომელიც, თავის მხრივ, ამავე სახელწოდების 1977 წლის პორნოგრაფიული ჟანრის ფილმის საუნდტრეკი იყო.

## სიმღერების სია 
## სქოლიო 
კატეგორია:კლაუს შულცეს ალბომები
კატეგორია:1977 წლის ალბომები
X (კლაუს შულცეს ალბომი)

***X*** — მუსიკოს კლაუს შულცეს სტუდიური ალბომი, გამოცემული 1978 წელს.  იგი ითვლება მის ერთ-ერთ ცნობილ ალბომად, რომელზეც, ექვსი სხვადასხვა კომპოზიციით სახით წარმოდგენილია კონცეპტუალური პიესები ცნობილ პიროვნებებზე: ფრიდრიხ ნიცშეზე, გეორგ ტრაკლზე, ფრანკ ჰერბერტზე, ვილჰელმ ბახზე, ლუდვიგ ბავარიელზე და ჰაინრიხ კლაისტზე. ეს ალბომი ითვლება ე.წ. ’ბერლინის სკოლის’ კლასიკურ ნამუშევრად.

ალბომის ახალი გამოცემა გამოვიდა 2005 წელს.

## სიმღერების სია 
**დისკი 1**

**დისკი 2**

## სქოლიო 
კატეგორია:კლაუს შულცეს ალბომები
კატეგორია:1978 წლის ალბომები
თებეს ლეგიონი

**თებეს ლეგიონი** (აგრეთვე ცნობილი როგორც **აგაუნუმის წამებულები**) ქრისტიანული ჰაგიოგრაფიის გმირები. რომაული ლეგიონი, რომელიც შედგებოდა ექვსი ათას ექვსას სამოცდაექვსი ადამიანისგან.  ჰაგიოგრაფი წმინდა მორისის მიხედვით, მათ მასიურად მოაქციეს ხალხი ქრისტიანობაზე და ეწამნენ ერთად 286 წელს. მათი ხსენების დღე არის 22 სექტემბერს.

კატეგორია:დაბადების წელი უცნობია
აპოსტოლური სასახლე

**აპოსტულური სასახლე** — რომის პაპის ოფიციალური რეზიდენცია ვატიკანის ქალაქ-სახელმწიფოში. სასახლე ასევე ცნობილია როგორც **წმინდა სასახლე,** **პაპის სასახლე** ან **ვატიკანის სასახლე**. თავად ოფიციალური ვატიკანი, სასახლეს იხსენიებს როგორც **სიქსტუს V-ის სასახლეს**, პაპი სიქსტუს V-ს პატივსაცემად. 

## ლიტერატურა
* 
* 
* 

კატეგორია:ვატიკანი
კატეგორია:სასახლეები
კატეგორია:იტალიის სასახლეები
კატეგორია:ვატიკანის სასახლეები
კატეგორია:ოფიციალური რეზიდენციები
Dune (კლაუს შულცეს ალბომი)

***Dune*** — მუსიკოს კლაუს შულცეს სტუდიური ალბომი, გამოცემული 1979 წელს.  2005 წელს გამოვიდა მისი ახალი გამოცემა. კომპოზიციის Shadows of Ignorance ჩაწერაში მონაწილეობდა ართურ ბრაუნი.

## სიმღერების სია 
## რესურსები ინტერნეტში
* 

## სქოლიო 
კატეგორია:კლაუს შულცეს ალბომები
კატეგორია:1979 წლის ალბომები
ბელარუსის ადმინისტრაციული დაყოფა

აღმოსავლეთ ევროპული სახელმწიფო ბელარუსი ადმინისტრაციულ-ტერიტორიული დაყოფის თვალსაზრისით, შედგება ექვსი ოლქისგან და ქალაქ მინსკისგან, რომელსაც განსაკუთრებული სტატუსი აქვს მინიჭებული. მინისკის მუნიციპალიტეტის ირგვლივ მდებარეობს მინსკის ოლქი.

მეორე დონის ტერიტორიული დაყოფის თავალსაზრისით, ქვეყანა ასევე შედგება რაიონებისგან.

ბელარუსის ოლქებს შორის საზღვრები დაწესდა 1960 წელს, მაშინ როდესაც ქვეყანა საბჭოთა კავშირის წევრი იყო.

## რუკა 
## სქოლიო 
ბელარუსის ადმინისტრაციული დაყოფა
ჰიპოლიტუსი (ანტიპაპი)

მინი|მარჯვნივ|200px|ჰიპოლიტუსის წამება
**ჰიპოლიტუს რომაელი**, ან **იპოლიტე რომაელი ** (დ. 170 – გ. 235) – ანტიპაპი, ადრექრისტიანული პერიოდის ერთ-ერთი ყველაზე ნაყოფიერი საეკლესიო მწერალი (ძვ. ქართულ მწერლობაში "იპოლიტე რომაელი"). კათოლიკური (ხსენება 13 აგვისტოს) და მართლმადიდებელი ეკლესიის (ხსენება 12 თებერვალს) წმინდანი.

ჰიპოლიტუსი სავარაუდოდ რომში დაიბადა, მეორე საუკუნის მეორე ნახევარში. ფოტი I მას იხსენიებს, როგორც ირენეოს ლიონელის მოსწავლეს, რომელიც თავისმხრივ ნახსენებია როგორც პოლიკარპე სმირნელის მოსწავლე. ჰიპოლიტუსი პირველი და ერთადერთი წმინდა ანტიპაპია. 

## ლიტერატურა 
*
*
*

## რესურსები ინტერნეტში 
* * იპლიტე რომაელის შრომები (1897)
* წმ. იპოლიტე რომაელი: საქმენი, თხზულებები, მოწამეობრივი აღსასრული, ძველი ცნობები მის შესახებ 
*Ante Nicene Fathers Vol. 5: Fathers of the Third Century: Hippolytus, Cyprian, Caius, Novatian, Appendix.
*Catholic Encyclopedia: St. Hippolytus of Rome
*Encyclopaedia Britannica, Hippolytus of Rome
*The Apostolic Tradition of Hippolytus of Rome 
*Patron Saints Index: Hippolytus 

კატეგორია:კათოლიკური ეკლესიის წმინდანები
კატეგორია:III საუკუნის ქრისტიანი წმინდანები
კატეგორია:ანტიპაპები
რევაზ ბეშიძე

**რევაზ ბეშიძე** (დ. 5 ნოემბერი, 1959, თბილისი) — ქართველი დიპლომატი, მეცნიერი, პედაგოგი. საქართველოს საგანგებო და სრულუფლებიანი ელჩი იაპონიაში, გეოგრაფიულ მეცნიერებათა კანდიდატი, დოცენტი.  მიიღო განათლება ქალაქ სოხუმის შოთა რუსთაველის სახელობის N1 საშუალო სკოლაში 1966-1976 წწ. შემდგომი განათლება მიიღო თბილისის სახელმწიფო უნივერსიტეტის  გეოგრაფია-გეოლოგიის ფაკულტეტზე სპეციალობით გეოგრაფია 1976-1982 წლებში. სწავლობდა თბილისის სახელმწიფო უნივერსიტეტის ასპირანტურაში 1986-1990 წლებში. აქვს დასრულებული ნატოს თავდაცვის კოლეჯის უმაღლესი კურსი (რომი, 1998-1999 წლებში). სწავლობდა აშშს ჯორჯ მარშალის სახელობის უსაფრთხოების საკითხების შემსწავლელი  ევროპული ცენტრში, უმაღლესი კურსზე, გერმანია (გარმიშ-პატერკინხენი, 2000 წელი). იყო ნატოს სტიპენდიატი (ბრიუსელი,  2000-2002 წლებში). დაასრულა დიდი ბრიტანეთის სამეფო თავდაცვის კოლეჯის საერთაშორისო ურთიერთობების სრული კურსი (ლონდონი, 2005 წელი).

## სამეცნიერო მოღვაწეობა
01.12.1982-01.10.1983 იყო სამეცნიერო-კვლევითი ინსტიტუტის „ატოლის“ სოხუმის ფილიალი-ინჟინერი. 01.10.1983–01.05.1989 მუშაობდა როგორც აფხაზეთის სახელმწიფო უნივერსიტეტი-ლაბორანტი; მასწავლებელი. 01.05.1989-10.1096 მუშაობდა თბილისის სახელმწიფო უნივერსიტეტის სოხუმის ფილიალში. დოცენტი, გეოგრაფიის კათედრის გამგე. 05.11.1996–22.11.1996 მსახურობდა საქართველოს საგარეო საქმეთა სამინისტროს საერთაშორისო ორგანიზაციების დეპარტამენტის ნატოს სამმართველოს მე-III მდივანად. 1922.11.96–01.04.1997 იყო სამხედრო-პოლიტიკური დეპარტამენტის სამხედრო თანამშრომლობის სამმართველოს უფროსის მოადგილე. 01.08.1997–26.03.1998 გახდა სამხედრო-პოლიტიკური დეპარტამენტის სამხედრო თანამშრომლობის სამმართველოს უფროსი. 26.03.1998–01.11.1998 იყო სამხედრო-პოლიტიკური დეპარტამენტის რუსეთთან სამხედრო თანამშრომლობის სამმართველოს უფროსი. 01.11.1998–17.05.2000 მუშაობდა სამხედრო-პოლიტიკური დეპარტამენტის დირექტორის მოადგილედ. 17.05.2000–06.07.2004 იყო სამხედრო-პოლიტიკური დეპარტამენტის დირექტორი.

## დიპლომატიური რანგი
1999–2004 წლებში იყო სამხედრო საკითხებში საქართველო-რუსეთის მოლაპარაკებებზე სახელმწიფო დელეგაციის წევრი, საექსპერტო ჯგუფის ხელმძღვანელი. 1997-2009 წლებშისაქართველოს სახელმწიფო და სამთავრობო დელეგაციების წევრი: ეუთო-ს, ნატო/ეაპს-ის, დსთ-ს და სხვა საერთაშორისო ორგანიზაციების ფარგლებში გამართულ შეხვედრებსა და მოლაპარაკებებზე. 1998–2003 წლებში მუშაობდა საქართველოს დელეგაციის წევრად უსაფრთხოების დიალოგში: აშშ-სთან, დიდ ბრიტანეთთან, გერმანიასთან, უკრაინასთან.

## რესურსები ინტერნეტში
*  

კატეგორია:დაბადებული 5 ნოემბერი
კატეგორია:დაბადებული 1959
კატეგორია:ქართველი დიპლომატები
კატეგორია:ქართველი პედაგოგები
კატეგორია:ქართველი გეოგრაფები
თავისუფალი თეატრი

მარჯვნივ|მინი|300პქ
**„თავისუფალი თეატრი“** — ქართული კერძო თეატრი თბილისში. ეკუთვნის რეჟისორ ავთო ვარსიმაშვილს. გაიხსნა თბილისში 2001 წლის 31 მარტს. თეატრს ყავს მუდმივმოქმედი დასი (25 კაცი), პარალელურად ასაქმებს კიდევ 60-მდე მსახიობს. 

## შენობა 
თეატრი მდებარეობს თბილისის ცენტრში, მეტრო „თავისუფლების მოედნის“ მიმდებარედ. თავდაპირველ შენობას (2001-2018) ჰქონდა გემის, როგორც თავისუფლების სიმბოლოს ფორმა (არქიტექტორი პაატა ჭავჭანიძე). 2018 წელს რეკონსტრუქციის შემდეგ შენობამ იცვალა იერსახე. გაიზარდა სცენის პარამეტრები "წითელი დარბაზი" (სცენის სიგანე 11 მეტრი, სიღრმე 13 მეტრი, მაყურებელთა რაოდენობა 184). თეატრს აქვს მცირე სცენაც, "ლურჯი დარბაზი" (სიგანე 5 სიღრმე 6 მ, მაყურებელთა რაოდენობა 70). 

## მსახიობები და რეპერტუარი 
„თავისუფალი თეატრის“ მსახიობები არიან: სლავა ნათენაძე, აპოლონ კუბლაშვილი, გოგა ბარბაქაძე, თიკო კორძაძე, ჯაბა კილაძე, მაია დობორჯგინიძე, მამუკა მუმლაძე, მარიამ ჯოლოგუა, მიხეილ არჯევანიძე, კახა მიქიაშვილი, თამუნა ნიკოლაძე, ლაშა გურგენიძე, გიორგი ჯიქია, შაკო მირიანაშვილი, მარიამ ნადირაძე, ნინი კვირიკაშვილი და სხვები. თეატრის წამყვანი მსახიობი იყო პოეტი და მსახიობი ნიკო გომელაური.

ამ თეატრის სცენაზე სხვადასხვა სპექტაკლებში თამაშობდნენ ქართული თეატრის სხვა ცნობილი მსახიობები: გურამ საღარაძე, ჯემალ ღაღანიძე, თათული დოლიძე, მარინე ჯანაშია, ირინა მეღვინეთუხუცესი, რამაზ იოსელიანი, დიმა ჯაიანი, ევა ხუტუნაშვილი, ვანო იანტბელიძე და სხვ.

ავთო ვარსიმაშვილის გარდა „თავისუფალი თეატრის“ სპექტაკლების რეჟისორები არიან: დათო დოიაშვილი, გოჩა კაპანაძე, ანდრო ენუქიძე, გიორგი შალუტაშვილი, გოგი მარგველაშვილი, მაია დობორჯგინიძე, ნუგზარ ლორთქიფანიძე, ვანო ხუციშვილი, ნიკა ჩიკვაიძე, საბა ასლამაზიშვილი და სხვ.

2001 წლიდან თეატრმა რამდენიმე ათეული პრემიერა გამართა, მ. შ. ჯ. ოსბორნის „კომედიანტები“ (რეჟ. ა. ვარსიმაშვილი), უ. შექსპირის „ჰამლეტი“ (რეჟ. ა. ვარსიმაშვილი), დ. ტურაშვილის „ჯინსების თაობა“ (რეჟ. დ. დოიაშვილი), ა. ვარსიმაშვილის „პროვოკაცია“ (რეჟ. ა. ვარსიმაშვილი), ფ. გარსია ლორკას „სისხლიანი ქორწილი“ (რეჟ. გ. კაპანაძე), ნ. დუმბაძის „მე, ბებია, ილიკო და ილარიონი“ (რეჟ. გ. კაპანაძე), ფ. გარსია ლორკას „ბერნარდა ალბას სახლი“ (რეჟ. გ. კაპანაძე), ა. ვარსიმაშვილის „ძმები“ და „იდიოკრატია“ (ავტორის რეჟისორობით), ე. დე ფილიპიოს „აჩრდილები“ (რეჟ. გ. შალუტაშვილი) და სხვ.

„თავისუფალი თეატრის“ ბაზაზე არსებობს კინოსტუდია „vars-studio“, რომელმაც გადაიღო მხატვრული ფილმები: „იდიოტოკრატია“, „ყველაფერი კარგად იქნება“, „ბამბაზიის სამოთხე“, „მიდი ძმაო, მიდი“, „ისპაჰან-ბათუმი“, „სახლი, რომელიც ფანჯრიდან გაიპარა“.
## ლიტერატურა 
## რესურსები ინტერნეტში 
* 

## სქოლიო 
კატეგორია:თბილისის თეატრები
ნიკოდიმ კონდაკოვი

**ნიკოდიმ პავლეს ძე კონდაკოვი** (; დ. 13 ნოემბერი, 1844, კურსკის გუბერნიის სოფ. ხალანი — გ. 17 თებერვალი, 1925, პრაღა, ჩეხოსლოვაკია) —  რუსი ხელოვნების ისტორიკოსი. მუშაობდა უმთავრესად ბიზანტიური, ძველრუსული ხელოვნების ძეგლების შესწავლაზე. პეტერბურგის მეცნიერებათა აკადემიის აკადემიკოსი (1898), პეტერბურგის სამხატვრო აკადემიის წევრი (1893).

## ბიოგრაფია
1861-1865 წლებში სწავლობდა მოსკოვის უნივერსიტეტში, 1870-1917 წლებში ასწავლიდა ოდესის, ნოვოროსიის და პეტერბურგის უნივერსიტეტებში. 

1989 წლის 1 აგვისტოს ჩამოსული იყო თბილისში, რომელსაც გადაწყვეტილი ჰქონდა დ. ბაქრაძესთან ერთად საქართველოს სიძველეების მონახულება და მათი აღწერა. ექსპედიცია 14 სექტემბერს დასრულდა, რომლის დროსაც მოინახულეს იმერეთი, გურია, სამეგრელო და რაჭა. 

1920 წლიდან ცხოვრობდა საზღვარგარეთ. 1922 წლიდან ასწავლიდა პრაღის უნივერსიტეტში.

დაამუშავა ხელოვნების წარმოებათა შესწავლის იკონოგრაფიული მეთოდი, ანალიზი გაუკეთა ძეგლთა ტიპოლოგიურ თავისებურებებს, ახსნა ამ თავისებურებათა მიზეზები და მნიშვნელობა. სწავლობდა ქართულ ძეგლებს, აინტერესებდა მათი მიმართულება ბიზანტიურ კულტურასთან. ქართული ხელოვნების შესწავლა აიყვანა მაღალ მეცნიერულ დონეზე. მისი ნაშრომი „საქართველოს ზოგიერთ ტაძარსა და მონასტერში დაცული სიძველეთა ძეგლების აღწერილობა“ (დ. ბაქრაძის თანამშრომლობით) დღესაც ინარჩუნებს გარკვეულ მეცნიერულ ღირებულებას.

## შრომები
*Древняя архитектура Грузии, М., 1876;
*Иконогафия Богоматери, т. 1-2, СПб., 1914-1915;
*Опись памятников древности в некоторых храмах и монастырях Грузии, СПб., 1890.

## ლიტერატურა
*ჩუბინაშვილი გ., ნიკოდიმე კონდაკოვი (1844-1925). მისი სამეცნიერო მოღვაწეობის მიმოხილვა, „ტფილისის უნივერსიტეტის მოამბე“, 1926, ტ. 6

## რესურსები ინტერნეტში 
* ნიკოდიმ კონდაკოვის ბიოგრაფია 

## სქოლიო
კატეგორია:რუსი ხელოვნებათმცოდნეები
კატეგორია:წმინდა ანას I ხარისხის ორდენის კავალრები
კატეგორია:წმინდა ანას II ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
ურბან IV

მინი|მარჯვნივ|200px|ურბან IV
**ურბან IV** (; ერისკაცობაში **ჟაკ პანტელეონი**; ; დ. 1200, ტრუა — გ. 2 ოქტომბერი, 1264, პერუჯა) — რომის პაპი 1261–1264  წლებში. ფრანგი ხელოსნის შვილი. იყო იერუსალიმის კათოლიკე პატრიარქი. თეოლოგია პარიზში ისწავლა. პონტიფიკატის პერიოდში არც ერთხელ არ ყოფილა რომში. შეუპოვრად ებრძოდა შტაუფენებს. მათ წინააღმდეგ შარლ ანჟუელს შეუკავშირდა და სიცილიის ტახტი შესთავაზა. გაზარდა კარდინალების რაოდენობა.

## ლიტერატურა 
კატეგორია: ფრანგი პაპები
კატეგორია: რომის პაპები
კატეგორია:დაბადებული   1200
კატეგორია:გარდაცვლილი 2 ოქტომბერი
კატეგორია:გარდაცვლილი 1264
ტიანანმენის მოედანი

**ტიანანმენის მოედანი** — პეკინის ცენტრში მდებარე მოედანი. მისი სახელი ითარგმნება როგორც „ზეციური სიმშვიდის კარიბჭე“. ეს ადგილი ტრადიციულად ჩინეთის გულად არის მიჩნეული, მისი სახელი მთელი მსოფლიოსთვის ცნობილი გახდა 1989 წელს, სტუდენტთა აქციის დარბევის გამო, რომლის დროსაც რამდენიმე ასეული ადამინი დაშავდა. სიგრძე ჩრდილოეთიდან სამხრეთით 880 მეტრია, სიგანე – აღმოსავლეთიდან დასავლეთით 500 მეტრი. მოედანი უდიდესია მსოფლიოში. ის ერთდროულად დაახლოებით მილიონ ადამიანს იტევს.

მოედანს ჩრდილოეთიდან ესაზვღვრება აკრძალული ქალაქი, სამხრეთით — მაო ძედუნის მავზოლეუმი, აღმოსავლეთით – ჩინეთის ეროვნული მუზეუმი ხოლო დასავლეთით — ჩინეთის სახალხო კრების (პარლამენტი) შენობა.

thumb|800px|centre|მოედნის პანორამა

## გალერეა 

Image:TianSqRRStation.jpg|რკინიგზის სადგური
Image:TianSqGateTower.jpg|კარიბჭე
Image:Tianamen Square-Monument.jpg|მონუმენტი მაო ძედუნის მავზოლეუმის წინ
Image:Tiananmen Square Visit.jpg|მონუმენტი და სახალხო კრების შენობა
Image:Commuting_to_Work.jpg|ტიანანმენის კარიბჭე 
Image:318-3.jpg|1919
Image:Tiananmen Square 2.jpg|საერთო ხედი

## სქოლიო 
კატეგორია:ჩინეთის სახალხო რესპუბლიკა
კარდინალი კამერლენგო

**რომის წმინდა ეკლესიის კამერლენგო** - ოფიციალური პირი რომის პაპის კარზე. კამერლენგო არის წმინდა საყდრის ქონების და შემოსავლების განმკარგველი. უწინ კამერლენგოს მოვალეობებში წმინდა პეტრეს მამულის განკარგვაც შედიოდა. აპოსტოლური კონსტიტუციის თანხმად, კამერლენგო ყოველთვის კარდინალი უნდა იყოს, თუმცა ეს წესი არ იყო ძალაში XV საუკუნემდე. 

კატეგორია:წმინდა საყდარი
კატეგორია:კარდინალთა კოლეგია
ჯონ ნეპერი

**ჯონ ნეპერი** (; დ. 1550 — გ. 4 აპრილი 1617) — შოტლანდიელი მათემატიკოსი, ფიზიკოსი, ასტრონომი და ასტროლოგი. არის ლოგარითმის ერთ-ერთი აღმომჩენი. პირველმა გამოაქვეყნა ლოგარითმის ცხრილები.

## ბიოგრაფია 
ადრეულ წლებში, სენტ-ენდრიუს უნივერსიტეტის დამთავრებისთანავე, სადაც 1563 წელს მოეწყო, ნეპერმა იმოგზაურა გერმანიაში, საფრანგეთში, იტალიაში, საიდანაც სამშობლოში 1571 წელს დაბრუნდა. მშობლიურ ციხე-სიმაგრეში დასახლებისა და იმავე წელს დაქორწინების შემდეგ, მას შოტლანდია აღარ დაუტოვებია.

ის მთელ თავის დროს უთმობდა საღვთისმეტყველო საგნებისა და მათემატიკის შესწავლას. მისივე სიტყვებით, წინასწარმეტყველების ინტერპრეტაცია ყოველთვის წარმოადგენდა მისი საქმიანობის მთავარ საგანს, მათემატიკა კი — მისთვის მხოლოდ დასვენების საგანი იყო.

მიუხედავად ამისა, ნეპერი ისტორიაში შევიდა როგორც შესანიშნავი გამომთვლელი ინსტრუმენტის — ლოგარითმის ცხრილების გამომგონებელი. ამ აღმოჩენამ უდიდესი შვება მოჰგვარა გამომთვლელებს.

## სქოლიო
კატეგორია:შოტლანდიელი მათემატიკოსები
კატეგორია:შოტლანდიელი ფიზიკოსები
კატეგორია:შოტლანდიელი ასტრონომები
კატეგორია:შოტლანდიელი ასტროლოგები
კეთილშობილთა არმია

**კეთილშობილთა არმია** ან **არისტოკრატთა არმია** (იტალ. *Guardia Nobile*) — წარსულში ვატიკანის გვარდიის ერთ-ერთი კომპონენტი. კეთილშობილთა არმია ჩამოყალიბდა პაპი პიუს VII-ის ინიციატივით 1801 წელს. თავდაპირველად, ამ დანაყოფის უმთავრეს როლს რომის პაპის და ეკლესიის თავადების ესკორტირება ისევე როგორც პაპის მიწებზე მისი ბრძანებით სხვადასხვა მისიების შესრულება წარმოადგენდა. 

## რესურსები ინტერნეტში 
* ვატიკანის ჟანდარმები 

კატეგორია:ვატიკანი
კატეგორია:არმიები
საკმელა

**საკმელა** () — მცენარეთა გვარი საკმელასებრთა ოჯახისა. ბუჩქებია, სიმაღლე 2 მ-მდე აღწევს. ქეჩისებრ შებუსვილია ვარსკვლავისებრი და ჯირკვლოვანი ბეწვებით. საკმელა ხმელთაშუაზღვისპირეთის მაკვისის დამახასიათებელი მცენარეა.  

საქართველოში 2 სახეობა იზრდება. მათგან პონტური საკმელას (Cistus creticus) მოვარდისფრო ყვავილი აქვს. გავრცელებულია შავი ზღვის სანაპიროზე ფიჭვნარში და კირქვიან კლდოვან ფერდობებზე, აფხაზეთსა (ბიჭვინთა) და აჭარაში (ჭოროხზე).  

იგი შეტანილია საქართველოს „წითელ წიგნში“. მეორე სახეობას — სალბფოთოლა საკმელას (Cistus salvifolius) მოთეთრო-მოყვითალო ყვავილი აქვს. გავრცელებულია აფხაზეთში, აჭარასა და იმერეთში. ორივე სახეობა დეკორატიული და თაფლოვანია. იყენებენ ხალხურ მედიცინაში. 

## ლიტერატურა
## სქოლიო
კატეგორია:საკმელასებრნი
პოლ ბოკიუზი

**პოლ ბოკუზი** () (დ. 11 თებერვალი, 1926 — გ. 20 იანვარი, 2018) — ფრანგი შეფ-მზარეული და რესტორატორი ლიონიდან, XX საუკუნის ერთ-ერთი ყველაზე განთქმული მზარეული, ცნობილი მაღალი ხარისხის რესტორნებითა და კულინარიისადმი ინოვაციური მიდგომით. ის არის ერთ-ერთი ყველაზე მნიშვნელოვანი შეფი, რომელიც ასოცირდება ნუველ კუიზინთან, მომზადების წესი დამახასიათებელი სიმარტივითა და ნაკლები კალორიულობით, განსხვავებით კლასიკური სამზარეულოსგან, და ხაზს უსვამს უმაღლესი ხარისხისა და უახლესი ინგრედიენტების მნიშვნელობას. 

პოლ ბოკიუზის მტკიცებით ტერმინი "ნუველ კუიზინი" პირველად გამოიყენა ანრი გოლმა, ბოკიუზისა და სხვა უდიდესი შეფების მიერ 1969 წელს კონკორდის პირველ რეისზე მომზადებული საჭმელის აღწერისას. 1975 წელს ელისეის სასახლეში პრეზიდენტის ვახშმისთვის მან მსოფლიოში განთქმული ტრუფელის სუპი ( ) მოამზადა. მას შემდეგ ეს სუპი ბოკიუზის ლიონის რესტორანში მზადება სახელით Soupe V.G.E., სადაც V.G.E. საფრანგეთის ყოფილი პრეზიდენტი ვალერი ჟისკარ დ'ესტენის ინიციალებია.

## სქოლიო
კატეგორია:ფრანგი მზარეულები
კატეგორია:დაბადებული 11 თებერვალი
კატეგორია:დაბადებული 1926
კატეგორია:გარდაცვლილი 20 იანვარი
კატეგორია:გარდაცვლილი  2018
კატეგორია:მიშლენის მეგზურის ვარსვლავით დაჯილდოებული რესტორნები და მზარეულები
პიატიგორსკი

**პიატიგორსკი** () — ქალაქი სტავროპოლის მხარეში, მდებარეობს კავკასიის მინერალური წყლების საკურორტო რეგიონში. 2010 წლის 19 იანვრიდან ჩრდილოეთ კავკასიის ფედერალური ოკრუგის ადმინისტრაციული ცენტრი. წარმოადგენს მსხვილ ბალნეოლოგიურ კურორტს, 40-მდე მინერალური წყაროთი.

## სქოლიო
კატეგორია:სტავროპოლის მხარის ქალაქები
ჯონ ფორბს ნეში

**ჯონ ფორბს ნეში** (; დ. 13 ივნისი, 1928, ბლიუფილდი, დასავლეთი ვირჯინია — გ. 23 მაისი, 2015, ნიუ-ჯერსი, აშშ) — ამერიკელი ეკონომისტი და მათემატიკოსი. ნეშის  წონასწორობისა და ნეშის თეორიის ავტორი. ნეშის თამაშის თეორიამ სამუდამოდ შეცვალა საბაზრო ეკონომიკა, ევოლუციური ბიოლოგია, კომპუტაციის სისტემები, სამხედრო თეორია, ხელოვნური ინტელექტი და ბუღალტერია. 1994 წელს ნეშმა მიიღო ნობელის პრემია ეკონომიკის დარგში.

2001 წელს გამოვიდა რონ ჰოვარდის რეჟისორობით გადაღებული ფილმი *„ბრწყინვალე გონება“* (), რომელიც ჯონ ნეშის შესახებაა. ნეშს რასელ კროუ განასახიერებს.

## რესურსები ინტერნეტში
* ჯონ ფორბს ნეშის ავტობიოგრაფია ნობელის პრემიის საიტზე 

## სქოლიო 
კატეგორია:ამერიკელი მათემატიკოსები
კატეგორია:დაბადებული 13 ივნისი
კატეგორია:დაბადებული 1928
კატეგორია:გარდაცვლილი 23 მაისი
კატეგორია:გარდაცვლილი 2015
კატეგორია:ნობელის პრემიის ლაურეატები ეკონომიკაში
კატეგორია:ნობელის პრემიის ლაურეატები ანბანის მიხედვით
კატეგორია:XX საუკუნის ამერიკელი ეკონომისტები
კატეგორია:XXI საუკუნის ამერიკელი ეკონომისტები
კატეგორია:ამერიკელი ნობელის პრემიის ლაურეატები
ადრიანე II

მინი|მარჯვნივ|ადრიანე II
**ადრიანე II** (;  დ. უცნობია — გ. 14 დეკემბერი, 872) —  რომის პაპი 867–872 წლებში.    წარმოშობით წარჩინებული რომაული გვარიდან. დაიბადა რომში. იყო პაპ სტეფანე IV-ის ნათესავი.

გვარიდან. 842 წლიდან წმინდა მარკოზის ბაზილიკის კარდინალ-პრესვიტერია. პონტიფიკობის დასაწყისში ორი ტრაგიკული  შემთხვევით იყო დამწუხრებული – სპოლეტის ჰერცოგის, ლამბერტის მიერ რომის გაძარცვისა და ამ ფაქტიდან ერთი წლის შემდეგ პირადი, ოჯახური დრამით – მისი მეუღლე და ქალიშვილი გაიტაცეს და მოკლეს. ადრიანე II ცდილობდა ეკლესიის მართვის გამტკიცებას. პაპი შეეწინააღმდეგა მეფე ლოთარს მეორე ქორწინებაზე, რომელმაც კანონიერი ცოლი მიატოვა. 869 წელს კონსტანტინოპოლის მეოთხე საეკლესიო კრებაზე, რომელიც პაპის ლეგატის თავჯდომარეობით წარიმართა, გადააყენეს კონსტანტინოპოლის პატრიარქი ფოტი I და აღადგინეს ეგნატე. ადრიანე II-მ რომში საზეიმო ვითარებაში მიიღო  კირილე და მეთოდე და დალოცა მათი მისია. მან მეთოდე ეპისკოპოსად აკურთხა, დანიშნა იგი დიდი მორავიის ეპისკოპოსად და თავის ლეგატად. შემონახულია ადრიენე II-ის ბულის ტექსტი, რომელიც ამტკიცებს ღვთისმსახურების სლავურ ენაზე აღსრულებას და რამაც საფუძველი ჩაუყარა სლავურ დამწერლობას (კირილიცა).  ადრიანე II-ის პაპობის დროს აიკრძალა სასულიერო პირთა ქორწინება. 

## ლიტერატურა 
* უნივერსალური ენციკლოპედიური ცნობარი, ტ. 2, გვ. 242-243, თბ. 2008 

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 14 დეკემბერი
კატეგორია:გარდაცვლილი 872
კატეგორია:რომში დაბადებულები
მარინუს I

მინი|მარჯვნივ|მარინუს I
**მარინუს I** (; დ. უცნობია — გ. 15 მაისი, 884) — რომის პაპი 882–884 წლებში.

869 წელს მონაწილეობდა კონსტანტინეპოლის მეოთხე საეკლესიო კრების მუშაობაში. არჩევიდან მალევე დაუბრუნა კარდინალის წოდება მომავალ პაპს ფორმოზუსს. დაწყევლა კონსტანტინოპოლის პატრიარქი ფოტი I.

## რესურსები ინტერნეტში
* Opera Omnia by Migne Patrologia Latina with analytical indexes

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 15 მაისი
კატეგორია:გარდაცვლილი 884
კატეგორია:დაბადების წელი უცნობია
იოანე VIII (პაპი)

მინი|250პქ
**იოანე VIII** (;  დ. უცნობია — გ. 16 დეკემბერი, 882) — რომის პაპი 872–882 წლებში.

დაიბადა რომში. ცდილობდა გაეძლიერებინა პაპის ძალაუფლება. ეძებდა იმპერატორს, რომელიც დაიცავდა პაპს  თავგასული ფეოდალებისაგან. ამ მიზნით ბიზანტიას მიმართა, რითაც თავი დაიღუპა: საწამლავი მისცეს და რადგან შხამი ვერ მოერია, თავში ჩაქუჩის ცემით მოუსწრაფეს სიცოცხლე. იგი პირველი პაპია, რომელმაც მკვლელის ხელით პოვა აღსასრული. 

## ლიტერატურა
* Fred E. Engreen, "Pope John the Eighth and the Arabs," *Speculum*, **20** (1945), pp.&nbsp;318–30

## რესურსები ინტერნეტში
* 
* Opera Omnia by Migne Patrologia Latina with analytical indexes
* Profile, *Enciclopedia dei Papi*; accessed 27 August 2016.

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 16 დეკემბერი
კატეგორია:გარდაცვლილი 882
კატეგორია:დაბადების წელი უცნობია
ვიქტორ III

მინი|მარჯვნივ|ვიქტორ III
**ვიქტორ III**  (; დ. 1026 — გ. 16 სექტემბერი, 1087) — რომის პაპი 1086–1087 წლებში.

ვიქტორ III აირჩიეს 1086 წლის 24 მაისს და იყო რომის პაპი 1087 წლის 16 სექტემბრამდე. იგი იყო გრიგოლ VII-ის (1073-1085) მემკვიდრე. ვიქტორ III-ის შემდეგ ტახტი დაიკავა ურბან II-მ.

გარდაცვალების შემდეგ ვიქტორ III მოიხსენიება, როგორც **ნეტარი ვიქტორ III**.

## ლიტერატურა
* Виктор, римские папы // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
* Крысов А. Г. Виктор III // Православная энциклопедия. Т. VIII. — М.: Церковно-научный центр «Православная энциклопедия», 2004. — С. 442-443. — 752 с. — 39 000 экз. — ISBN 5-89572-014-5.

კატეგორია:რომის პაპები
კატეგორია:დაბადებული 1026
კატეგორია:გარდაცვლილი 16 სექტემბერი
კატეგორია:გარდაცვლილი 1087
კატეგორია:კათოლიკური ეკლესიის წმინდანები
პასხალის II

მინი|მარჯვნივ|პასხალის II
**პასხალის II**  (; დ. ? — გ. 21 იანვარი, 1118) —   რომის პაპი 1099-–1118 წლებში.

პასხალის II აირჩიეს 1099 წლის 13 აგვისტოს და იყო რომის პაპი 1087 წლის 21 იანვრამდე. მის შემდეგ ტახტი დაიკავა გელასიუს II-მ.

## რესურსები ინტერნეტში
* ენციკლოპედია ბრიტანიკა, პასხალის II
* Opera Omnia ავტორი Migne, Patrologia Latina

## სქოლიო
კატეგორია:რომის პაპები
კატეგორია:გარდაცვლილი 21 იანვარი
კატეგორია:გარდაცვლილი 1118